IX KAMATE, NAKNADE I KURS - Prilog opšti uslovi poslovanja za platne račune I obavljanje platnih usluga za potrošAČE

|
Prilog opšti uslovi poslovanja za platne račune I obavljanje platnih usluga za potrošAČE
|
bet | 21/29 | Sana | 04.01.2022 | Hajmi | 79,52 Kb. | | #11001 |
IX KAMATE, NAKNADE I KURS
Banka obračunava i naplaćuje kamate i naknade za otvaranje i vođenje računa, kao i pružanje ostalih platnih usluga u skladu sa Tarifom platni promet-fizička lica, Tarifom za individualna poljoprivredna gazdinstva odnosno Tarifom za Paket račune koje su sastavni deo Priloga - Opštih uslova poslovanja za platne račune i obavljanje platnih usluga za potrošače koji je Korisnik zaključio sa Bankom. Tarife su dostupne u pisanom obliku u poslovnoj mreži Banke, kao i na internet portalu Banke www.creditagricole.rs.
Promene kamatnih stopa ili kursa koje proizilaze iz referentne kamatne stope ili referentnog kursa Banka može sprovesti odmah bez prethodnog obaveštavanja Korisnika, uz naknadno obaveštenje o istom.
Promene kamatnih stopa ili kursa koje su povoljnije za Korisnika, Banka može sprovesti bez obaveštavanja Korisnika.
Kurs zamene valuta predstavlja kurs koji se nalazi u rasponu između kupovnog i prodajnog kursa definisanih zvaničnom kursnom listom Banke, formiranom i validnom za odgovarajući dan, a u skladu sa kretanjem kursa na deviznom tržištu. Kurs zamene valuta u poslovima sa potrošačima mora se kretati u rasponu definisanih minimalnih (kupovnih) i maksimalnih (prodajnih) kurseva iz kursne liste Banke za efektivu na odgovarajući dan.
Pre nego što iznos platne transakcije odobri Korisniku, Banka je ovlašćena da iz iznosa platne transakcije naplati sve svoje naknade za izvršenje te platne transakcije. Kod platnih transakcija koje se realizuju preko drugih lica, Banka je ovlašćena da iz iznosa platne transakcije naplati sve naknade i troškove za koje Banku ili primaoca plaćanja terete ta lica.
Korisnik ovlašćuje Banku da bez posebnog odobrenja ili saglasnosti izvrši prebijanje međusobnih potraživanja, kao i da namiri sva svoja dospela neplaćena potraživanja bezuslovnim odobrenjem ili zaduženjem svih računa koje Korisnik ima otvorene u Banci. U tu svrhu Banka je ovlašćena da podnese platne naloge na teret računa Korisnika radi naplate svojih dospelih neizmirenih potraživanja.
O svakoj promeni naknada za platne usluge, Banka će obavestiti Korisnika u skladu sa odredbama ovih Opštih uslova za platne račune.
Sva dospela a neplaćena potraživanja kao i sve ostale troškove, naknade, provizije i druga potraživanja po platnim računima Korisnika, Banka će smatrati neugovorenim prekoračenjem i po tom osnovu naplaćivati Korisniku zakonsku zateznu kamatu važeću u periodu za koji se ista obračunava. Banka će obračunavati zakonsku zateznu kamatu za period od dospelosti plaćanja, pa do potpune naplate svih dospelih potraživanja.
Korisnik-fizičko lice je upoznat da nastupanje docnje u izmirenju obaveza uzrokuje dodatne troškove za Banku i saglasan je da u slučaju zadocnjenja Banka obračunava mesečnu naknadu za pokriće tih troškova u skladu sa Tarifom platni promet-fizička lica, ukoliko je kamata na dospela, a neplaćena potraživanja, obračunata u skladu sa prethodnim stavom u obračunskom mesecu veća od 10 RSD.
U slučaju neredovnog izmirivanja obaveza Korisnika, Banka može da u skladu sa važećim propisima Republike Srbije ustupi svoja potraživanja, koja ima prema Korisniku po okvirnom Ugovoru, pri čemu je Banka dužna da o tome obavesti Korisnika.
|
| |